cyanic-selkie/wikianc huggingface dataset:
Δακρυγόνο
Νομικά ζητήματα
Η χρήση οποιουδήποτε μέσου που θεωρείται οτι γίνεται για την αποφυγή των συμπτωμάτων των δακρυγόνων σε κάποια πορεία θεωρείται παράνομη και χαρακτηρίζεται ως παθητική αντίσταση κατά της αρχής. Ενώ στην περίπτωση που κάποιος κλωτσήσει για παράδειγμα κάποιο δακρυγόνο προς την πλευρά των αστυνομικών μπορεί να κατηγορηθεί για ενεργητική αντίσταση κατά της αρχής.
Το 1969, ο ΓΓ του ΟΗΕ Ου Θαντ, πρότεινε στη γενική συνέλευση του οργανισμού:
Η πρόταση του Ου Θαντ εγκρίθηκε με 80 θετικές ψήφους έναντι 3 αρνητικών (ΗΠΑ και Αυστραλία -που εκείνη την εποχή βομβάρδιζαν με χημικά το Βιετνάμ- και την Πορτογαλία -που επιχειρούσε να καταστείλει τις εθνικοαπελευθερωτικές εξεγέρσεις στις δικές της αποικίες) και 36 αποχών (Απόφαση 2603, 16/12/1969). Η Ελλάδα, μαζί με τις περισσότερες δυτικές χώρες απείχε. Η Ισπανία, η Ιρλανδία, η Σουηδία, η Φινλανδία και η Κύπρος του Μακάριου, που είχε νωπή τη δική της εμπειρία από τα δακρυγόνα των Βρετανών (όπως και η Ιρλανδία), τόλμησαν να καταδικάσουν τα χημικά όπλα.
Δεν υπάρχει βεβαίως καμιά νομική βάση στον ισχυρισμό ότι αυτό το όπλο που απαγορεύεται μεταξύ εμπολέμων κρατών είναι δυνατόν να επιτρέπεται σε συγκρούσεις (διαδηλώσεις, εξεγέρσεις) στο εσωτερικό ενός κράτους.
Πηγές
Κατηγορία:Χημικά όπλα
Ασόκα
Ο Ασόκα, ο επικαλούμενος Μέγας (Ασόκα Βαρντάνα), υπήρξε ο σημαντικότερος Ινδός αυτοκράτορας, στην ιστορία όχι μόνο της Ινδίας αλλά και όλης της νότιας Ασίας. Ήταν ο τελευταίος αυτοκράτορας της Δυναστείας Μαουρύα (Μωρύα στη γλώσσα Χίντι) της Ινδίας, που κυβέρνησε τη χώρα του 50 χρόνια μετά το θάνατο του Μ. Αλεξάνδρου, από το 273 π.Χ. μέχρι περίπου το 232 π.Χ. (41 έτη), και εγγονός του ιδρυτή της, του Τσαντραγκούπτα Μαουρύα (ο Σανδροκόττος των αρχαίων πηγών). Πατέρας του ήταν ο αυτοκράτορας Μπιντουσάρα, γιος του Τσαντραγκούπτα, και μητέρα του η Νταρμά, μία από τις συζύγους του Μπιντουσάρα.
Ο Ασόκα υπήρξε ένθερμος οπαδός του Βουδισμού και ένας από τους μεγαλύτερους προστάτες και ιεραποστόλους του, μέσω του οποίου και αναδείχθηκε αυτό το δόγμα.
Η αυτοκρατορία του Ασόκα εκτεινόταν από την αρχαία ανατολική Περσία μέχρι τα εδάφη της σημερινής Μιανμάρ, περιλαμβάνοντας όλο το σημερινό Αφγανιστάν, το Πακιστάν (μαζί με το άλλοτε Βαλουχιστάν), όλη την κεντρική και βόρεια Ινδία, και το Μπανγκλαντές. Κέντρο της αυτοκρατορίας του Ασόκα ήταν το αρχαίο βασίλειο Μάγκαντα, που αντιστοιχεί στα εδάφη της σημερινής πολιτείας Μπιχάρ, με πρωτεύουσά του τα Παταλιπούτρα (η σύγχρονη Πάτνα, αρχαία Παλίβοθρα στα ελληνικά), όπως αναφέρεται σχετικά στα δύο σπουδαία ινδικά έπη Ραμαγιάνα και Μαχαμπαράτα, και στα θρησκευτικά κείμενα που ονομάζονται Πουράνες. thumb|right|Δίγλωσση επιγραφή (Ελληνικά και [[Αραμαϊκή γλώσσα|αραμαϊκά του βασιλιά Ασόκα, που σήμερα φυλάσσεται στο Μουσείο της Καμπούλ]]
Το όνομα Ασόκα στη Σανσκριτική, σημαίνει συνεκδοχικά αισιοδοξία - ευτυχία [Α (στερητικό) + σόκα (= θλίψη)]. Όλες οι σχετικές αναφορές περί της ζωής και του έργου του Ασόκα βασίζονται κυρίως στις πολυάριθμες επιγραφές νόμων και διαταγμάτων που ο ίδιος κατέλειπε σε διάφορα επίκαιρα σημεία της αυτοκρατορίας του, είτε σε περίτεχνους στύλους είτε σε εμφανείς γρανιτένιους βράχους, και λιγότερο στους βουδιστικούς μύθους που περιλαμβάνουν υπερβολές και κάποιες φαντασιώσεις. Οι επιγραμματικές εντολές που κατέλειπε ο Ασόκα φέρονται σήμερα με την ονομασία «Έδικτα του Ασόκα», ή Ήδικτα του Ασόκα, εκ του λατινικού “edictum”, ή απλούστερα Διατάγματα του Ασόκα, που αποτελούν συλλογή 33 τέτοιων εντολών, αυτών που μέχρι σήμερα έχουν βρεθεί. Οι δε βουδιστικοί μύθοι περί του Ασόκα φέρονται καταγεγραμμένοι ως παράδοση στο χρονικό της Κεϋλάνης, Μαχαβάμσα (= Μέγα Χρονικό), όπου και αναπτύσσεται το αποστολικό του έργο. thumb|right|Αποστολές βουδιστών μοναχών την εποχή του Ασόκα
Ο Ασόκα έφερε διάφορους πολιτικούς και θρησκευτικούς τίτλους μεταξύ των οποίων ξεχωρίζουν ο «Προσφιλής των θεών», ο «Αυτοκράτορας των Αυτοκρατόρων», ή «Μέγας Βασιλεύς των Μεγάλων Βασιλέων», ο «Νόμιμος», ο «Δίκαιος», ο «Ηθικός», ο «Αγαπητός» κ.ά. Τα δε εμβλήματά του, το λεοντόμορφο κιονόκρανο του Ασόκα (Ασοκμούντρα), ή ο Ήλιος του Ασόκα, ο λεγόμενος «Νταματσάκρα», αποτελούν σήμερα τα εθνικά σύμβολα της Ινδίας αλλά και του Βουδισμού. Για τους σύγχρονους Ινδούς ο Ασόκα είναι ότι για τους Χριστιανούς ο Μέγας Κωνσταντίνος. Στην ιστορία του Βουδισμού, ο Ασόκα είναι το αμέσως σημαντικότερο πρόσωπο μετά τον Σιντάρτα Γκαουτάμα.
Κουμπουριανά Καρδίτσας
Τα Κουμπουριανά είναι ορεινό χωριό του νομού Καρδίτσας. Είναι χτισμένα σε υψόμετρο 1.000 μέτρων στις πλαγιές των Αγράφων και αποτελούν έναν από τους πιο ορεινούς οικισμούς της Θεσσαλίας. Τα Κουμπουριανά ανήκουν στην Κοινότητα Αθαμανών του Δήμου Αργιθέας και ο πληθυσμός τους σύμφωνα με την απογραφή του 2011 είναι 69 κάτοικοι ενώ του 2001 ήταν 87 κάτοικοι.
Παραπομπές
Κατηγορία:Δήμος Αργιθέας κατηγορία:χωριά του νομού Καρδίτσας
Δήμος Ξάνθης
Ο Δήμος Ξάνθης είναι δήμος της Περιφέρειας Ανατολικής Μακεδονίας και Θράκης που συστάθηκε με το Πρόγραμμα «Καλλικράτης». Προέκυψε από τη συνένωση των προϋπαρχόντων δήμων Ξάνθης και Σταυρούπολης. Η έκταση του δήμου είναι 495,1 τ.χλμ. και ο μόνιμος πληθυσμός του ανέρχεται σε 66.875 κατοίκους, σύμφωνα με την απογραφή του 2021 από την ΕΛ.ΣΤΑΤ.. Η έδρα του δήμου είναι η Ξάνθη.
thumb|Τοπογραφικός χάρτης του Δήμου Ξάνθης.
Δημοτικές Ενότητες και οικισμοί
thumb|Χάρτης των ενοτήτων (και πρώην δήμων) από τις οποίες αποτελείται ο Δήμος Ξάνθης.{{legend|red|[[#Ενότητα Ξάνθης|Ξάνθης}} {{legend|blue|Σταυρούπολης}}]]
Ο Δήμος Ξάνθης αποτελείται από 2 «δημοτικές ενότητες», οι οποίες αντιστοιχούν στους 2 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Δημοτική Ενότητα Ξάνθης
Η δημοτική ενότητα Ξάνθης αποτελούσε ολόκληρο τον δήμο πριν την συνένωση με το πρόγραμμα Καλλικράτης. Καταλαμβάνει έκταση 153.116 στρεμμάτων και έχει πληθυσμό 65.240 κατοίκους.
Περιλαμβάνονται οι παρακάτω κοινότητες (σε αγκύλη αναγράφονται οι πληθυσμοί κατά την Απογραφή του 2021) :
Δημοτική Ενότητα Σταυρουπόλεως
Ο πρώην δήμος και νυν δημοτική ενότητα Σταυρούπολης καταλαμβάνει έκταση 342.002 στρεμμάτων. ο τέως δήμος λειτούργησε την περίοδο 1946-2010. Συστάθηκε το 1946 και προήλθε από την αναγνώριση της πρώην κοινότητας Σταυρούπολης σε δήμο. Με την εφαρμογή του προγράμματος Καποδίστριας, το 1999 διευρύνθηκε περισσότερο με την προσάρτηση των κοινοτήτων Γέρακα, Δαφνώνος, Καρυόφυτου, Κομνηνών, Νεοχωρίου και Πασχαλιάς. Καταργήθηκε το 2011 με την εφαρμογή του προγράμματος Καλλικράτης και εντάχθηκε στο νέο Δήμο Ξάνθης. Ο πληθυσμός της Δημοτικής Ενότητας ανέρχεται σε 1.635 κατοίκους, κατά την Απογραφή του 2021.
Περιλαμβάνονται οι παρακάτω κοινότητες:
Εξωτερικοί σύνδεσμοι
Κατηγορία:Δήμος Ξάνθης
Goodbye, 20th Century!
To Goodbye, 20th Century! (Збогум на дваесеттиот век!, Zbogum na dvaesettiot vek!) είναι κωμική φανταστική ταινία από την Βόρεια Μακεδονία, του 1998, σε σκηνοθεσία Ντάρκο Μιτρέβσκι και Αλεξάνταρ Ποπόβσκι, ενώ οι σκηνοθέτες έγραψαν και το σενάριο, με τον Μιτρέβσκι, να αναλαμβάνει και την παραγωγή. Πρωταγωνιστούν οι Νικολάι Ριστάνοβσκι, Λάζαρ Ριτόβσκι και Βλάντο Γιαβονόβσκι. Ο τίτλος οφείλεται στο ότι γράφτηκε στα τέλη του 20ού αιώνα.
Η ταινία τοποθετείται το 2019, μετά την καταστροφή της γης, με τον αθάνατο Κουζμάν, να προσπαθεί να ανακαλύψει το πεπρωμένο του και να βρει τρόπο να πεθάνει. Σε αυτό το ταξίδι του ανακαλύπτει πόσο βλάσφημος ήταν ο αιώνας μας και πως φτάνει στο τέλος του. Κατόπιν ακολουθούν άλλες δύο ιστορίες.
Η ταινία υπήρξε υποψήφια για να συμπεριληφθεί στις 5 φιναλίστ, για ένα Όσκαρ Καλύτερης Ξενόγλωσσης Ταινίας, όμως τελικά δε συμμετείχε στην 71η τελετή της Αμερικανικής Ακαδημίας.
Πλοκή
Η ταινία εκτυλίσσεται σε τρεις ιστορίες, οι οποίες είναι γεμάτες βία και συναισθηματική απόγνωση. Η πρώτη ιστορία τοποθετείται το 2019, όταν η γη έχει ερημωθεί και έχει γεμίσει ερείπια. Ένας άντρας, ο Κουζμάν, είναι έτοιμος να εκτελεστεί από μία νομαδική φυλή, αλλά όλες οι προσπάθειες τους αποτυγχάνουν. Έτσι, αθάνατος όπως είναι, ο Κουζμάν αρχίζει και περιφέρεται σε αυτή τη γη, βρίσκοντας τελικά μία αινιγματική φιγούρα, που του δίνει πληροφορίες για το πώς θα αποδράσει από την αιώνια ζωή.
Η δεύτερη ιστορία, διάρκειας, μόλις τριών λεπτών, λαμβάνει χώρα το 1990. Παρουσιάζεται ως η πρώτη εγγραφή γάμου σε φιλμ, όμως η σκηνή γίνεται βίαιη, όταν μαθεύεται ότι οι νεόνυμφοι είναι στην πραγματικότητα αδέλφια.
Η τρίτη ιστορία διαδραματίζεται στη Νέα Υόρκη, το έτος 1999. Ένας άντρας ντυμένος με στολή Άγιου Βασίλη επιστρέφει στο διαμέρισμά του. Στο κτίριο του γίνεται μια ολονυχτία. Η επισημότητα της σκηνής καταστρέφεται το επόμενο πρωινό και αρχίζει πάλι η βιαιότητα, υπό τους ήχους του τραγουδιού My Way, σε επανεκτέλεση του Σιντ Βίσιους.
Κυκλοφορία στις ΗΠΑ
Η ταινία έκανε πρεμιέρα στις ΗΠΑ, το 1999, στο Cinequest Film Festival, στον Σαν Χοσέ, της Καλιφόρνια. Την ίδια χρονιά συμμετείχε στο B-Movie Film Festival, στη Νέα Υόρκη, κερδίζοντας βραβείο για Καλύτερο Μοντάζ και Καλύτερα Σκηνικά. Στις ΗΠΑ, κυκλοφόρησε σε βιντεοκασέτα, αλλά όχι και σε DVD έως τώρα.
Εξωτερικοί σύνδεσμοι
Κατηγορία:Ταινίες του 1998 Κατηγορία:Σλαβομακεδονικόφωνες ταινίες Κατηγορία:Ταινίες από Βόρεια Μακεδονία Κατηγορία:Ταινίες φαντασίας Κατηγορία:Κωμικές ταινίες Κατηγορία:Ταινίες γυρισμένες στη Βόρεια Μακεδονία Κατηγορία:Περιπετειώδεις ταινίες
Ομοσπονδία Ποδοσφαίρου Κονγκό
Η Ομοσπονδία Ποδοσφαίρου του Κονγκό (γαλλικά: Fédération Congolaise de Football, FECOFOOT) είναι το ανώτατο όργανο διοίκησης του ποδοσφαίρου στη Δημοκρατία του Κονγκό. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κονγκό.
Ιστορία
Ο οργανισμός ιδρύθηκε το 1962. Προσχώρησε στη FIFA και στην CAF το 1966.
Eξωτερικοί σύνδεσμοι
Κατηγορία:Ποδοσφαιρικές ομοσπονδίες
6Q0B44E
Ο 6Q0B44E είναι ένα μικρό αντικείμενο που πιθανότατα είναι ένα διαστημικό σκουπίδι, που περιφέρεται συνέχεια γύρω από τη Γη, σε απόσταση μεγαλύτερη από αυτή της Σελήνης.
Ανακαλύφθηκε στις 28 Αυγούστου 2006 από τους επιστήμονες του Catalina Sky Survey, ενώ η ανακάλυψή του επιβεβαιώθηκε την επόμενη μέρα. Το αντικείμενο έχει διάμετρο μόνο λίγα μέτρα και έχει προσδιοριστεί ως τεχνητό. Το B44E περιστρέφεται γύρω από τη Γη σε απόσταση μεταξύ 585.000 και 983.000 km, που είναι περίπου δύο με τρεις φορές η απόσταση της τροχιάς του Φεγγαριού, κάθε 80 μέρες. Ανακαλύφθηκε όταν είχε μέγεθος περίπου 19, στο λαμπρότερο μέρος της τροχιάς του.
Έχουν βρεθεί ομοιότητες με την ανακάλυψη του J002E3, το οποίο τώρα πιστεύεται ότι είναι μέρος του πυραύλου του Απόλλων 12, και κάποιοι αστρονόμοι σκέφτονται ότι μπορεί να είναι και αυτό ένα διαστημικό σκουπίδι που έχει επιστρέψει στη γήινη τροχιά.
Εξωτερικοί σύνδεσμοι
Κατηγορία:Γεωπλήσια αντικείμενα
Άκρες τιμές
Ο όρος άκρες τιμές είναι κυρίως μετεωρολογικός και αναφέρεται στις μικρότερες και μεγαλύτερες τιμές που παρουσιάζουν ή πρόκειται να παρουσιάσουν μετεωρολογικά στοιχεία.
Συνήθως στα διάφορα δελτία καιρού δίνονται «άκρες τιμές» για την θερμοκρασία, την ένταση των ανέμων (Κλίμακα Μποφόρ), την υγρασία και ορατότητα σε τυχόν ομίχλη κ.λπ. και για συγκεκριμένο, πάντα, χρόνο. Πολλές φορές, ένεκα μετεωρολογικών αναταράξεων, οι μετεωρολόγοι ανακοινώνουν άκρες τιμές με πολύ μεγάλες διαφορές, που συχνά σχολιάζονται ποικιλότροπα ή αποτελούν θέμα επεισοδίων κυρίως του επιθεωρησιακού θεάτρου.
Κατηγορία:Μετεωρολογία
Οιδίποδας
Ο Οιδίποδας (αρχ: Οἰδίπους) ήταν τραγικό πρόσωπο της αρχαίας ελληνικής μυθολογίας. Ήταν γιος του βασιλιά της Θήβας Λάιου και της Ιοκάστης.
Ο μύθος
Πριν από την γέννηση του Οιδίποδα ο βασιλιάς της Θήβας Λάιος, αποφάσισε να μάθει το πεπρωμένο του σχετικά με την απόκτηση διαδόχου, επειδή η γυναίκα του, η Ιοκάστη ή Επικάστη, δεν είχε κυοφορήσει ποτέ, παρά τις πολύχρονες προσπάθειες. Ο λοξίας Απόλλωνας του διεμήνυσε, μέσω της Πυθίας, πως θα αποκτούσε γιο και πως αυτός μάλιστα θα τον σκότωνε.
Ήταν από τους σπάνιους χρησμούς που ήταν τόσο ξεκάθαροι ως προς το περιεχόμενό τους. Επίσης πρέπει να επισημανθεί πως ο Λάιος είχε προκαλέσει την οργή των Θεών για την σχέση που σύναψε με άλλον άντρα, τον γιο του Πέλοπα, βασιλιά της Ηλείας, τον Χρύσιππο. Η αυτοκτονία του Χρυσίππου στη Θήβα, όπου τον είχε απαγάγει ο Λάιος, προκάλεσε το μένος του Πέλοπα, ο οποίος καταράστηκε τον βασιλιά της Θήβας να μην αποκτήσει γιο και αν κάνει να πεθάνει από το χέρι του. Οι Θεοί συμφώνησαν, κατά άλλους η Ήρα, αφού η ενέργειά του αποτέλεσε ύβρι προς τους Νόμους.
Ο Λάιος, έχοντας γνώση το χρησμοδότημα, μετά την γέννηση του πρωτότοκου, έδεσε τον Οιδίποδα από τα πόδια (εξ ου και το όνομα Οιδίπους (οίδημα(=πρήξιμο) + πους(=πόδι)) και τον έδωσε σ΄έναν δούλο, τον οποίο διέταξε να τον αφήσει έκθετο στον Κιθαιρώνα. Με αυτόν τον τρόπο εναπόθετε την τύχη του βρέφους στα χέρια των Θεών ή της Τύχης, όπως αναφωνεί στην τραγωδία «Οιδίπους Τύραννος» του Σοφοκλή, ο ίδιος ο ήρωας. Ένας βοσκός όμως βρήκε το παιδί και το παρέδωσε στην γυναίκα του βασιλιά της Κορίνθου, Πόλυβου, την Μερόπη ή Περίβοια. Αυτοί μην έχοντας παιδιά, τον δέχτηκαν σαν «θείο δώρο». Έτσι ο Οιδίποδας ζει και μεγαλώνει στα παλάτια της Κορίνθου, στην πόλη Τενέα, ως γνήσιος και νόμιμος κληρονόμος του θρόνου.
Μια μέρα όμως κάποιος τον αποκάλεσε «νόθο». Θέλοντας να μάθει το αληθές του λόγου, επειδή επικράτησε «σιγή ιχθύος» στο παλάτι για το θέμα, αποφασίζει να πάει στην Πυθία. Εκεί η ιέρεια του Απόλλωνα, με ξεκάθαρο χρησμό τον διώχνει από τον ιερό χώρο της επειδή θα φανεί ομόκλινος του πατρός και πατροκτόνος, αιμομίκτης και σύζυγος της μητέρας του, καθώς και ότι αυτός και τα παιδιά του θα είναι αιτία πολλών κακών. Ήταν τέτοια η ένταση του γεγονότος, ώστε ο Οιδίποδας, ξεχνώντας τους λόγους προσέλευσής του στην Πυθία, αποφασίζει να μην γυρίσει στην θεωρούμενη κατ' αυτόν πατρίδα του, την Κόρινθο για να μην προκαλέσει δεινά στους πραγματικά θετούς του γονείς.
Κατά την περιπλάνησή του στον ελλαδικό χώρο, κατευθύνθηκε προς την Θήβα. Σ΄ένα σταυροδρόμι της, το τρίστρατο με το όνομα «Σχιστή οδός», συναντά μια άμαξα και ύστερα από μια έντονη λογομαχία σκοτώνει τον κάτοχο της άμαξας και τους συνοδούς - δούλους του, εκτός από έναν. Όπως αποδεικνύεται αργότερα, με μαρτυρία του δούλου που σώθηκε, ο Οιδίποδας σκότωσε τον πατέρα του Λάιο, ο οποίος κατευθυνόταν προς την Πυθία για να μάθει τι απέγινε το παιδί του.
Ο Οιδίποδας πλησιάζοντας στη Θήβα συνάντησε τη Σφίγγα ένα φοβερό τέρας με κεφάλι ανθρώπου, σώμα λιονταριού και φτερά αετού, ενα απο τα σημαντικότερα τέρατα της ελληνικής μυθολογίας. Η Σφίγγα σκότωνε κάθε διαβάτη που την συναντούσε, επειδή δεν απαντούσε στο γρίφο της. Ρωτώντας τον Οιδίποδα «Ποιο ον το πρωί στέκεται στα τέσσερα, το μεσημέρι στα δύο και το βράδυ στα τρία», έλαβε ως απάντηση «Ο Άνθρωπος είναι εκείνο τον ον, που το ξημέρωμα της ζωής του κινείται στα τέσσερα, το βράδυ της ζωής του στα τρία, με την βοήθεια του μπαστουνιού, ενώ στο μεσοδιάστημα (μεσημέρι) της ζωής κινείται με σιγουριά στα δυο». Μετά την λύση του γρίφου η Σφίγγα έπεσε στον γκρεμό και σκοτώθηκε (ή κατά άλλους ο Οιδίποδας της επιτέθηκε όταν ήταν ξαφνιασμένη από τη λύση του γρίφου και ύστερα απο άγρια μάχη τη σκότωσε). Ο Οιδίποδας αναγορεύτηκε βασιλιάς της Θήβας, από τον προσωρινό βασιλιά της πόλης Κρέοντα, και σύζυγος της Ιοκάστης (αδελφή του Κρέοντα), χήρας του Λάιου και μητέρας του Οιδίποδα.
Με την Ιοκάστη απέκτησε τέσσερα παιδιά, τους Πολυνείκη και Ετεοκλή και τις Αντιγόνη και Ισμήνη, που ήταν παράλληλα και αδέλφια του. Έτσι ολοκληρώθηκε το περιεχόμενο του χρησμού που έδωσε η Πυθία στον Λάιο πρώτα και στον Οιδίποδα αργότερα. Υπάρχει άλλη μαρτυρία, κατά την οποία η Ιοκάστη έμαθε πως παντρεύτηκε τον γιο της και αυτοκτόνησε. Ο Οιδίποδας ξαναπαντρεύτηκε και με την νέα σύζυγό του, την Ευρυγάνεια, απέκτησε τα τέσσερα παιδιά.
thumb|290px|left|«Ο λοιμός των Θηβών», έργο του Σαρλ Φρανσουά Ζαλαμπέρ, Μουσείο Καλών Τεχνών, Μασσαλία Εξαιτίας του λοιμού που μάστιζε τη Θήβα, για επτά χρόνια (όσα και τα χρόνια εξουσίας του Οιδίποδα), χρησμός από τον μάντη Τειρεσία, υπέδειξε πως η αιτία του κακού είναι ο φονιάς του Λάιου.
Στην τραγωδία «Οιδίπους Τύραννος» εκτυλίσσεται η αποκάλυψη του φονιά, που είχε ως αποτέλεσμα την αυτοτύφλωση του Οιδίποδα και την αυτοκτονία της Ιοκάστης (κρεμάστηκε). Στην τραγωδία του Σοφοκλή, «Οιδίπους επί Κολωνώ», μαθαίνουμε πως ο Οιδίποδας, για άλλη μια φορά, περιπλανήθηκε στον ελλαδικό χώρο, με συνοδό την κόρη του Ισμήνη ή, κατά άλλους, την Αντιγόνη. Κατέληξε στην Αθήνα, όπου ο βασιλιάς της, ο Θησέας, τον δέχτηκε και μεσολάβησε για την συμφιλίωσή του με τους Θεούς και τον λυτρωτικό του θάνατο. Στην τραγωδία «Επτά επί Θήβας», του Αισχύλου, μαθαίνουμε για την τύχη του Πολυνείκη, του Ετεοκλή και του Κρέοντα. Ενώ, τέλος, από την τραγωδία «Αντιγόνη» μαθαίνουμε για την τύχη της ομώνυμης ηρωίδας.
Ο μύθος του Οιδίποδα εντάσσεται στο πλαίσιο του «Θηβαϊκού Κύκλου».
Εξωτερικοί σύνδεσμοι
Κατηγορία:Πρόσωπα της ελληνικής μυθολογίας Οιδιποδας Οιδιποδας
2329 Όρθος
Ο Όρθος (Orthos) είναι ένας Απολλώνειος αστεροειδής με απόλυτο μέγεθος (όπως ορίζεται για το Ηλιακό Σύστημα) 14,083. Ανακαλύφθηκε το 1976 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από τον τερατόμορφο σκύλο Όρθρο ή Όρθο της ελληνικής μυθολογίας.
Ως Απολλώνειος αστεροειδής, ο Όρθος περνά κατά καιρούς σχετικώς κοντά από τη Γη, π.χ. στις 20 Σεπτεμβρίου 2032 θα περάσει σε απόσταση 14 εκατομμυρίων χιλιομέτρων από τον πλανήτη μας.
Εξωτερικοί σύνδεσμοι
Ορθος
Ευρωλίγκα ανδρών 1999-2000
Η Ευρωλίγκα ανδρών (FIBA Euroleague) της περιόδου 1999-2000, ήταν η 43η διοργάνωση στην ιστορία του θεσμού, και θεωρείται ιστορικά ως η τελευταία της παλαιότερης εποχής, καθώς από την επόμενη περίοδο διεξήχθησαν παράλληλα δύο διακριτές διοργανώσεις του ίδιου επιπέδου.
Πραγματοποιήθηκε και πάλι σε δυο προκριματικά στάδια με φάσεις ομίλων (στο κάθε στάδιο υπήρχαν 4 όμιλοι), απ' το δεύτερο εκ των οποίων προέκυψαν τα 8 ζευγάρια της φάσης των «16» (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το «φάιναλ-φορ», που έλαβε χώρα στη Θεσσαλονίκη στο νέο τότε κλειστό στάδιο του ΠΑΟΚ (εγκαινιάστηκε το 2000, λίγο πριν το φάιναλ-φορ), κατά το διήμερο 18 Απριλίου-20 Απριλίου 2000.
Στα Play-Off αυτής της διοργάνωσης είχαμε δυο αξιοσημείωτους αποκλεισμούς, για τον Ολυμπιακό (από την Ολίμπια Λιουμπλιάνας) και για τη Ρεάλ Μαδρίτης από τη Βιλερμπάν. Στις 4 καλύτερες ομάδες προκρίθηκαν ο Παναθηναϊκός, η ισπανική Μπαρτσελόνα, η Μακάμπι Τελ Αβίβ και η Εφές Πίλσεν από την Τουρκία. Το τρόπαιο του πρωταθλητή Ευρώπης κατέκτησε ο Παναθηναϊκός, μπροστά σε 8.500 θεατές στον τελικό, για 2η φορά στην ιστορία του.
Φάιναλ φορ
🇮🇱 Μακάμπι (Νέιτ Χάφμαν 24 πόντοι)- 🇪🇸 Μπαρτσελόνα 65-51
Κατάταξη
Η τελική κατάταξη ήταν η εξής:
Αγία Ειρήνη (ναός στην Πλάκα)
Η Αγία Ειρήνη γνωστός και ως Ρηνάκι είναι μονόχωρος ιδιωτικός ναός εβρισκόμενος επί της οδού Ναυάρχου Νικοδήμου στην Πλάκα της Αθήνας.
Ονομασία-ιστορία
Ο Δημήτριος Καμπούρογλου πρώτος διασώζει την ονομασία του ναού αγία Ρηνούλα και την τοπική λαογραφική παράδοση πως κάθε φορά που διέρχονταν μαθητές ή μαθήτριες με σκοπό ναμεταβούν στο σχολείο προσέυχονταν στη θέα του ναΐσκου για να έχουν επιτυχία στις εξετάσεις. Αρχικά ο ναός ανήκε στην οικογένεια Κυπριάδου και στη συνέχεια περιήλθε στον Αμίλκα Αλιβιζάτο ο οποίος το απέδωσε με κληροδότημα στην Ακαδημία Αθηνών
Αρχιτεκτονικός τύπος ναού και γνωρίσματα αυτού
Ο ναός της Αγίας Ειρήνης είναι μονόχωρος με διαστάσεως 6Χ6 μαζί με την αψίδα του ιερού και καλύπτεται με δίριχτη κεραμοσκεπή στέγη. Στην κάτοψή του ο κεντρικός χώρος του ναού είναι ελαφρώς πεπλατυσμένος και παράγωνος.Στα ανατολικά προσκολλάται η δυσανάλογα μεγάλη και ακανόνιστα ημικυκλική κόγχη με ανεξάρτητη κεραμοσκεπή. Ο ναός στο κομμάτι του προς την οδό Αγίου Νικοδήμου είναι ημιυπόγειος ενώ προς το μέρος της δυτικής και βόρειας αυτλής είναι κατά το ήμισυ ισόγειος. Ο κύριος χώρος του ναού χωρίζεται από το ιερό βήμα με ξύλινο νεοκλασσικίζον τέμπλο, από το οποίο έχουν αφαιρεθεί οι εικόνες. Η σολέα είναι σε μικρό αναβαθμό, αλλά γενικά ο χώρος είναι ενιαίος. Στο βόρειο και το νότιο τοίχο του κυρίως ναού διαγράφονται αβαθή τοξωτά αψιδώματα που στηρίζονται σε spolia. Είναι τόξα που ανήκουν σε προγενέστερες φάσεις του ναού, τα ανοίγματα των οποίων φράχθηκαν με ελαφρά πτοπλινθοδομή κατά τις επισκευές που πραγματοποιήθηκαν τη δεκαετία του 1930.
Οικοδομικές φάσεις
Διακρίνονται τρεις φάσεις: στην αρχική ανήκουν ο ανατολικός τοίχος με την κόγχη του ιερού, καθώςτα δύο τόξα που σχηματίζουν τον βόρρειο και το νότιο τοίχο του ναού. Το αρχικό κτήριο είναι δύσκολο να χρονολογηθεί: η ύπαρξη σπολίων του 7ου και 8ου αιώνα πιστοπOιεί πως το παρόν κτήριο δεν είχε καμία σχέση με το αρχικό. Η προέλευση αυτών είναι μάλλον από μέλη διάσπαρτων κτηρίων της περιοχής. Στην τελική φάση στα νότια συνπληρώνεται το τριγωνικό τμήμα που κατασκευάστηκε η σημερινή στέγη. Η φάση αυτή τοποθετούμενη μετά την ολοκλήρωση της χάραξης της οδού Ναυάρχου Νικοδήμου κατά τον 19ο αιώνα. Τότε φτιάχτηκε το αυλάκι για την απορροή των ομβρίων υδάτων της αυλής.
Πηγές
Κατηγορία:Χριστιανικοί ναοί στην Αθήνα
Ελκώδης κολίτιδα
Η ελκώδης κολίτιδα είναι μία μορφή φλεγμονώδους εντερικής νόσου (IBD). Τα συμπτώματα της είναι χαρακτηριστικά έλκη ή ανοιχτές πληγές και βλεννοαιματηρή διάρροια. Η φλεγμονώδης εντερική νόσος συγχέεται συχνά με το πιο αθώο σύνδρομο του ευερέθιστου εντέρου, το οποίο μπορεί να προκαλέσει παρόμοια συμπτώματα (αλλαγή στις κενώσεις, είτε διαρροϊκές είτε δυσκοιλιότητα, σε συνδυασμό με πόνο και ενοχλήσεις).
Η ελκώδης κολίτιδα παρουσιάζει μεγάλες ομοιότητες με τη νόσο του Crohn, μια άλλη αυτοάνοση ασθένεια του παχέος εντέρου. Παλαιότερα πίστευαν ότι επρόκειτο για την ίδια ασθένεια. Σήμερα γνωρίζουμε ότι είναι δύο διαφορετικές ασθένειες που ανήκουν στις Ιδιοπαθείς Φλεγμονώδεις Νόσους του Εντέρου και παρόλο που έχουν αρκετές ομοιότητες έχουν και αρκετές διαφορές. Η σημαντικότερη διαφορά τους είναι ότι ενώ στην ελκώδη κολίτιδα πάσχει μόνο το παχύ έντερο, στη νόσο του Crohn μπορεί να υπάρχουν βλάβες και στο λεπτό έντερο, το στομάχι και στο στόμα. Επίσης στην ελκώδη κολίτιδα προσβάλλεται μόνο ο βλεννογόνος ενώ στη νόσο Crohn οι αλλοιώσεις εμβαθύνουν στα τοιχώματα του πεπτικού σωλήνα. Σε αντίθεση με τη νόσο του Crohn, η οποία μπορεί να επηρεάσει ολόκληρο τον πεπτικού σωλήνα, από το στόμα έως τον πρωκτό, η ελκώδης κολίτιδα προσβάλλει μόνο το παχύ έντερο. Εντοπίζεται πιο συχνά στην περιοχή του ορθού, αλλά μπορεί να εκτείνεται μέχρι την αριστερή κολική καμπή ή και σε ολόκληρο το παχύ έντερο.
Η ελκώδης κολίτιδα εμφανίζεται σε 35 με 100 άτομα ανά 100.000 στις Η.Π.Α. Η ασθένεια είναι πιο κοινή στις βόρειες περιοχές. Αν και γνωρίζουμε ότι η ελκώδης κολίτιδα δεν οφείλεται σε διατροφικούς παράγοντες, γνωρίζουμε επίσης ότι κάποιες διατροφικές αλλαγές μπορούν να περιορίσουν τα συμπτώματα και να μειώσουν την ταλαιπωρία του ασθενούς. Δεν υπάρχουν τροφές που προκαλούν συμπτώματα σε όλους τους ασθενείς οπότε δεν προτείνεται περιοριστική δίαιτα αν δεν εξακριβωθεί ότι οι συγκεκριμένες τροφές δεν είναι ανεκτές από τον κάθε ασθενή.
Θεραπεία δεν υπάρχει, ωστόσο μπορεί να γίνει περιορισμός των συμπτωμάτων και να μείνει η νόσος σε ύφεση με τη χορήγηση κορτικοστεροειδών, με αντιφλεγμονώδη φάρμακα, ανοσοκατασταλτικά, βιολογικούς παράγοντες, Όταν η νόσος είναι εκτεταμένη συνίσταται χειρουργική αντιμετώπιση, κολεκτομή (μερική ή ολική αφαίρεση του παχέος εντέρου με χειρουργική επέμβαση) και τοποθέτηση στομίας.
Αίτια
Αν και η ακριβής αιτία της ελκώδους κολίτιδας παραμένει άγνωστη έχουν προταθεί αρκετές αιτίες. Οι γενετικοί παράγοντες που μπορούν να βοηθήσουν στην αιτιολογία της ασθένειας είναι οι εξής: Υπάρχουν δώδεκα περιοχές του γονιδιώματος που μπορεί να συνδέονται με την ελκώδη κολίτιδα. Αυτό περιλαμβάνει τα χρωμοσώματα 16, 12, 6, 14, 5, 19, 1, 16 και 3 με σειρά ανακάλυψης. Ωστόσο, καμία από αυτές δεν έχει δείξει επανειλημμένως να είναι υπαιτιότητα του, κάτι που δηλώνει ότι η διαταραχή προκύπτει από τον συνδυασμό πολλαπλών γονιδίων.
Συμπτώματα
Στο 50% των ασθενών τα συμπτώματα είναι ήπιας μορφής. Κάποιοι υποφέρουν από συχνούς πυρετούς, αιματηρές διάρροιες, ναυτίες και έντονους κοιλιακούς πόνους. Η σοβαρότητα των συμπτωμάτων συνήθως συμβαδίζει με τη βαρύτητα και την έκταση της νόσου. Δεν είναι απαραίτητο όμως όλοι οι ασθενείς της νόσου, να έχουν τα ίδια συμπτώματα ή συμπτώματα γενικώς. Οι ασθενείς με αιμορραγική πρωκτίτιδα παρουσιάζουν καθαρό φρέσκο αίμα από το ορθό ή με πρόσμειξη βλέννας ή έχουν σκληρά κόπρανα καλυμμένα με αίμα. Συνήθως συνυπάρχει τεινεσμός (διάταση των τοιχωμάτων του εντέρου)
Όταν η πάθηση επεκτείνεται στο σιγμοειδές, τα κόπρανα έχουν πρόσμειξη αίματος ή υπάρχει αιμορραγική διάρροια, ο κοιλιακός πόνος συνήθως είναι ήπιος και κωλικοειδής, προηγείται της κένωσης, μετά το τέλος της οποίας υφίσταται. Όταν η ελκώδης κολίτιδα είναι σε πολύ οξεία φάση εμφανίζονται και συστηματικά συμπτώματα όπως πυρετός, ανορεξία, οιδήματα από υπολευκωματιναιμία, ταχυκαρδία, βαριά αναιμία και σοβαρές ηλεκτρολυτικές διαταραχές.
Διάγνωση
Η διάγνωση και η εκτίμηση της σοβαρότητας της νόσου γίνεται μέσω κλινικών, ενδοσκοπικών, ιστολογικών και εργαστηριακών εξετάσεων. Αρχικά ο ιατρός παίρνει ένα λεπτομερές οικογενειακό και προσωπικό ιατρικό ιστορικό του ασθενούς και κάνει μια προσεκτική κλινική εξέταση. Η ανάλυση αίματος μπορεί να δείξει εάν υπάρχει αναιμία, η οποία μπορεί να προκύψει λόγω αιμορραγίας στο παχύ έντερο. Επίσης μπορεί να δείξει την αύξηση των λευκών αιμοσφαιρίων, της ΤΚΕ και της CRP, τα οποία είναι δείκτες φλεγμονής στον οργανισμό. Η ανάλυση κοπράνων μπορεί να δείξει και αυτή την αύξηση των λευκών αιμοσφαιρίων όπως επίσης και την ύπαρξη αίματος λόγω αιμορραγίας ή ακόμα μόλυνση του παχέος εντέρου λόγω βακτηριδίων, ιών ή παρασίτων.
Η καταλληλότερη εξέταση για τη διάγνωση της νόσου είναι η κολονοσκόπηση ή όρθοσιγμοειδοσκόπηση. Επιτρέπει τη διαφοροποίηση της νόσου από άλλες παθήσεις του εντέρου που προκαλούν ανάλογα συμπτώματα όπως η νόσος του Crohn, η εκκολπωματίτιδα και ο καρκίνος. Ο γιατρός έχει τότε τη δυνατότητα να εξετάζει το εσωτερικό του παχέος εντέρου και να παρατηρήσει εάν υπάρχει φλεγμονή, αιμορραγία ή έλκη στη βλεννογόνο του εντέρου. Κατά τη διάρκεια αυτής της εξέτασης ο γιατρός έχει τη δυνατότητα να πάρει τεμάχιο βλεννογόνου το οποίο θα σταλεί για βιοψία, Τα ευρήματα της ιστολογικής εξέτασης τεκμηριώνουν τη διάγνωση της ΕΚ.
Ιστολογικά η ελκώδης κολίτιδα κατατάσσεται στα ακόλουθα στάδια:
Θεραπεία
Η θεραπεία για την ελκώδη κολίτιδα εξαρτάται από τη σοβαρότητα της ασθένειας και κάθε ασθενής μπορεί να τη βιώσει διαφορετικά. Οι περισσότεροι ασθενείς ακολουθούν φαρμακευτική αγωγή. Σε σοβαρές περιπτώσεις, ένας ασθενής μπορεί να χρειαστεί χειρουργική αντιμετώπιση για την αφαίρεση του πάσχοντος τμήματος. Κάποιοι ασθενείς των οποίων τα συμπτώματα χειροτερεύουν από κάποιες τροφές, έχουν τη δυνατότητα να τα ελέγξουν αποφεύγοντας τις τροφές που ενοχλούν το έντερο όπως είναι τα πολύ καρυκευμένα φαγητά και η λακτόζη. Κάθε άνθρωπος βιώνει διαφορετικά τη νόσο, οπότε η θεραπεία προσαρμόζεται εξατομικευμένα. Η συναισθηματική και ψυχολογική κατάσταση παίζουν σημαντικό ρόλο για τη θεραπεία.
Κάποιοι ασθενείς παρουσιάζουν μία ύφεση για κάποιο διάστημα κατά το οποίο εξαφανίζονται τα συμπτώματα και το οποίο διαρκεί για μήνες ή ακόμα και για χρόνια. Ωστόσο, τα συμπτώματα των περισσότερων ασθενών επανεμφανίζονται τελικά. Αυτή η κλινική εικόνα της ασθένειας με υφέσεις και εξάρσεις, σημαίνει ότι κανείς δεν μπορεί να είναι σίγουρος για το αν έχει αποδώσει η θεραπεία ή όχι. Ο πάσχων από ελκώδη κολίτιδα μπορεί να χρειαστεί ιατρική φροντίδα με συχνές επισκέψεις στον γιατρό για τον έλεγχο της κατάστασης. Στόχος της θεραπείας είναι η διατήρηση της νόσου σε ύφεση και χωρίς συμπτώματα.
Θεραπεία με φάρμακα
Οι ασθενείς με σοβαρή μορφή της ασθένειας οι οποίοι δεν ανταποκρίνονται στη μεσαλαμίνη μπορούν να χρησιμοποιήσουν κορτικοστεροειδή. Η πρεδνισόνη, βουδεσονίδη και η υδροκορτιζόνη είναι δύο κορτικοστεροειδή που χρησιμοποιούνται για τη μείωση της φλεγμονής. Λαμβάνονται εκ του στόματος, ενδοφλέβια, μέσω κλύσματος ή σε υπόθετο ανάλογα με το σημείο της φλεγμονής. Οι πιθανές παρενέργειες είναι η αύξηση βάρους, ακμή, τριχοφυΐα προσώπου, υπέρταση, κυκλοθυμία και αυξημένο κίνδυνο μόλυνσης, οπότε οι ασθενείς που λαμβάνουν αυτά τα φάρμακα παρακολουθούνται προσεκτικά από το γιατρό τους. Κάποια άλλα φάρμακα μπορούν να χρησιμοποιηθούν για να χαλαρώσουν τον ασθενή ή να ανακουφίσουν τον πόνο, τη διάρροια ή τη μόλυνση, όπως η μετρονιδαζόλη.
Λιγότερες είναι οι φορές που τα συμπτώματα είναι τόσο σοβαρά ώστε ο ασθενής να χρειαστεί νοσηλεία. Όπως όταν ένα άτομο παρουσιάσει σοβαρή αιμορραγία ή διάρροια που προκαλούν αφυδάτωση. Τότε ο γιατρός προσπαθεί να σταματήσει τη διάρροια και την απώλεια αίματος, υγρών και μεταλλικών αλάτων. Ο ασθενής μπορεί να χρειαστεί ειδική διατροφή, ενδοφλέβια παρεντερική σίτιση, φαρμακευτική αγωγή ή ακόμα και εγχείρηση κάποιες φορές.
Χειρουργική Αντιμετώπιση
Δεν είναι όλες οι εγχειρήσεις κατάλληλες για όλους. Το είδος της εγχείρησης που απαιτείται εξαρτάται από τη σοβαρότητα της πάθησης και τις ανάγκες του ασθενούς και τον τρόπο ζωής του. Οι περισσότεροι ασθενείς με ελκώδη κολίτιδα δεν θα χρειαστεί να κάνουν ποτέ εγχείρηση. Αν προκύψει η ανάγκη να γίνει εγχείρηση οι ασθενείς παρηγορούνται με το γεγονός ότι μετά την εγχείρηση, η κολίτιδα θεραπεύεται και οι περισσότεροι μετά από αυτήν συνεχίζουν μία φυσιολογική ζωή. Το χειρουργείο δεν έχει επίδραση στις εξωεντερικές εκδηλώσεις της νόσου, όπως η εντεροπαθητική αρθρίτιδα, όπου θα συνεχίσουν να υπάρχουν ακόμα και αν το παχύ έντερο αφαιρεθεί.
Έρευνα
Οι έρευνες για τη θεραπεία της ελκώδους κολίτιδας συνεχίζονται και ελέγχονται διάφορα φάρμακα για να διαπιστωθεί η ενδεχόμενη χρησιμότητά τους ως προς την αντιμετώπιση της πάθησης.
Παραπομπές
Κατηγορία:Φλεγμονές Κατηγορία:Παθήσεις του εντέρου Κατηγορία:Παθήσεις που διαγιγνώσκονται με εξέταση κοπράνων
Π.Α.Ο.Κ. (καλαθοσφαίριση ανδρών)
Η '''Π.Α.Ο.Κ. Κ.Α.Ε.''' είναι Ελληνική ομάδα καλαθοσφαίρισης, μια εκ των κορυφαίων της χώρας και η οποία αποτελεί το δημοφιλέστερο τμήμα του συλλόγου μετά από αυτό του ποδοσφαίρου. Είναι το μοναδικό τμήμα που έχει κερδίσει 2 ευρωπαϊκούς τίτλους σε συνολικά 4 συμμετοχές σε τελικούς πανευρωπαϊκών διοργανώνεων. Έχει επίσης αναδείξει ορισμένους πολύ σημαντικούς καλαθοσφαιριστές με μακρόχρονη θητεία στα γήπεδα του μπάσκετ. Είναι μια αρκετά καλή ομάδα σε όλους τους τομείς.
Η ομάδα μετέχει επίσημα στο επαγγελματικό πρωτάθλημα της Α1 Εθνικής Κατηγορίας (Basket League) με την επίσημη επωνυμία '''Π.Α.Ο.Κ. Κ.Α.Ε.'''.
1928–1960
thumb|left|150px|Η πρώτη ομάδα μπάσκετ Το τμήμα καλαθοσφαίρισης του Π.Α.Ο.Κ. ιδρύθηκε το 1928, δύο χρόνια μετά την ίδρυση του συλλόγου Αλέκο Αλεξιάδη, ένα νεαρό μέλος του Διοικητικού Συμβουλίου του Π.Α.Ο.Κ. Την πρώτη πεντάδα της ομάδας αποτελούσαν οι παίκτες Αλεξιάδης, Γιώργος Γκινάλης, Σταύρος Ουραήλογλου, Γερβάντ Ταρκοβιάν, Αλέκος Βογιατζόπουλος τους οποίους πλαισίωσαν οι Αριστοφάνης Αναγνωστόπουλος, Λεωνίδας Ιορδανίδης, Δημήτρης Χαλκιάς. Κατά τη διάρκεια του Β' Παγκοσμίου Πολέμου και της Κατοχής υπήρξε ανενεργό, για να επανιδρυθεί μετά το τέλος του πολέμου από τον Αλέκο Αλεξιάδη. Μέχρι τα μέσα της επόμενης δεκαετίας η παρουσία της ομάδας κυμάνθηκε σε γενικές γραμμές σε μέτρια επίπεδα.
thumb|left|150px|ΠΑΟΚ– ΧΑΝΘ 1928–29
Με έφορο τον Γιώργο Παντελάκη (μετέπειτα πρόεδρο της ΠΑΕ Π.Α.Ο.Κ.) και την απόκτηση ορισμένων ικανών καλαθοσφαιριστών, ο Π.Α.Ο.Κ. φτάνει στην κατάκτηση του πρωταθλήματος του 1958–59. Η τελική φάση του πρωταθλήματος είχε διεξαχθεί στη Θεσσαλονίκη και υπήρξε συναρπαστική καθώς στο τέλος υπήρξε τριπλή ισοβαθμία ανάμεσα στους Π.Α.Ο.Κ., Σπόρτιγκ και Άρη με αποτέλεσμα να χρειαστούν αγώνες μπαράζ για την ανάδειξη του πρωταθλητή. Τελικά ο Π.Α.Ο.Κ. νικώντας τους δύο αντιπάλους του (59–56 και 66–58 αντίστοιχα), έφτασε στην κατάκτηση του πρώτου τίτλου που αποκτούσε ο σύλλογος σε οποιοδήποτε ομαδικό άθλημα. Ο Ηράκλειος Κλάγκας αγωνίστηκε ως παίκτης–προπονητής ενώ ο Γιώργος Οικονόμου ήταν ο κορυφαίος στον τελευταίο αγώνα με τον Άρη σημειώνοντας 25 πόντους.
Την επόμενη περίοδο αγωνίστηκε για πρώτη φορά σε ευρωπαϊκή διοργάνωση και αποκλείστηκε στον πρώτο γύρο του Κυπέλλου Πρωταθλητριών από την πρωταθλήτρια Ρουμανίας ΣΣΑ Βουκουρεστίου. Το 1960 ο Π.Α.Ο.Κ. κατέκτησε τη δεύτερη θέση στο πανελλήνιο πρωτάθλημα το οποίο διεξήχθη στο γήπεδο της ΧΑΝΘ. Η ήττα από τον Ολυμπιακό με 60–67 αποδείχθηκε καθοριστική καθώς σε αντίθετη περίπτωση οι ομάδες θα ισοβαθμούσαν.
1981–1990
thumb|left|100px|[[Φαίδων Ματθαίου]]
Στο ξεκίνημα της δεκαετίας με προπονητή τον Θεόδωρο Ροδόπουλο ο Π.Α.Ο.Κ. άρχισε και πάλι να ενισχύεται και ξεκίνησε με αξιώσεις να διεκδικεί τίτλους, διακρίσεις και ευρωπαϊκή καταξίωση. Με την παράλληλη ενδυνάμωση κυρίως της ομάδας του Άρη και δευτερευόντως του Ηρακλή, το ελληνικό μπάσκετ της δεκαετίας του '80 ουσιαστικά μεταφέρθηκε στη Θεσσαλονίκη.
Ο πρόεδρος του Π.Α.Ο.Κ. Νίκος Βεζυρτζής επιχείρησε να αποκτήσει αξιόλογους καλαθοσφαιριστές για να σταματήσει την κυριαρχία του Άρη. Αποκτήθηκαν οι Νίκος Σταυρόπουλος, Παναγιώτης Φασούλας και το 1986 ο Τζον Κόρφας που αποτέλεσαν το πυρήνα της ομάδας. Στον τελικό του Κυπέλλου Ελλάδας το 1984 ο Π.Α.Ο.Κ. αντιμετώπισε τον Άρη που αναμενόταν να επικρατήσει με ευκολία. Ο προπονητής του Π.Α.Ο.Κ. Φαίδων Ματθαίου για τονώσει την ψυχολογία των αθλητών του, τους παρακίνησε να κουρευτούν γουλί. Ο Π.Α.Ο.Κ. κατέκτησε το κύπελλο με σκορ 74–70 και πρωταγωνιστές τους Σταυρόπουλο, Κατσούλη, Φασούλα, Αλεξανδρή. Στις 9 Σεπτεμβρίου 1985 ο Π.Α.Ο.Κ. αδελφοποιήθηκε με το προερχόμενο από τα κατεχόμενα κυπριακό προσφυγικό σωματείο της ΠΑΕΕ Κερύνειας.
Το 1988 αποκτάται από τον Π.Α.Ο.Κ. ο καλαθοσφαιριστής Μπάνε Πρέλεβιτς ο οποίος αποτέλεσε βασικό στέλεχος της ομάδας σε όλη τη περίοδο που η ομάδα υπήρξε μια από τις κορυφαίες της Ευρώπης. Την περίοδο 1988–89 με τον Π.Α.Ο.Κ. αγωνίστηκε ο Μάικ Τζόουνς και με μια εξαιρετική εμφάνισή του ο Π.Α.Ο.Κ. διέκοψε το αήττητο σερί 80 αγώνων το οποίο δημιούργησε ο Άρης από το 1985. Το 1990 η ομάδα μπάσκετ του Π.Α.Ο.Κ. αγωνίστηκε στον ημιτελικό του Κυπέλλου Κυπελλούχων. Τα θεμέλια για την καταξίωση σε Ελλάδα και Ευρώπη είχαν ήδη μπει.
1991–2000
thumb|100px|[[Ντούσαν Ίβκοβιτς]] thumb|100px|[[Πρέντραγκ Στογιάκοβιτς]]
Με τη μεταγραφή του καταξιωμένου Κένεθ Μπάρλοου ο Π.Α.Ο.Κ. εκμεταλλεύθηκε την πληρότητα του αθλητή και ενισχύθηκε κατακόρυφα σε συγκομιδή πόντων και ριμπάουντ, ενώ ο Μπάνε Πρέλεβιτς βρισκόταν στο ακμή της καριέρας του. Το 1991 ο Π.Α.Ο.Κ. με προπονητή το Ντράγκαν Σάκοτα κατακτά το πρώτο Ευρωπαϊκό τρόπαιο για το σύλλογο επικρατώντας επί της Σαραγόσα στον τελικό του Κυπέλλου Κυπελλούχων στη Γενεύη.
Το 1992 με προπονητή το Ντούσαν Ίβκοβιτς η ομάδα κατακτά το πρωτάθλημα, ενώ την ίδια χρονιά αγωνίζεται στον τελικό του Ευρωπαϊκού Κυπέλλου για δεύτερη συνεχόμενη φορά και ηττάται στο τελευταίο δευτερόλεπτο από τη Ρεάλ Μαδρίτης. Το ίδιο έτος η ομάδα μπάσκετ του Π.Α.Ο.Κ., βραβεύτηκε από τον ΠΣΑΤ ως η κορυφαία ελληνική ομάδα της χρονιάς.
Το 1993 ο Π.Α.Ο.Κ. ενισχυμένος με τον εντυπωσιακό Κλιφ Λέβινγκστον συνδυάζοντας ουσία και θέαμα αγωνίζεται στο φάιναλ φορ της Ευρωλίγκας στην Αθήνα. Ο Π.Α.Ο.Κ. υπολογίζεται ως το πρώτο φαβορί για τον τίτλο, όμως στον ημιτελικό ηττάται απο τη Μπενετόν Τρεβίζο και καταλαμβάνει την τρίτη θέση στην Ευρώπη επικρατώντας επί της Ρεάλ Μαδρίτης.
Το 1994 κατακτά το Κύπελλο Κόρατς στην Τεργέστη της Ιταλίας επικρατώντας επί της Στεφανέλ σε διπλό τελικό. Οι ξένοι της ομάδας Γουώλτερ Μπέρι και Ζόραν Σάβιτς πραγματοποιούν εξαιρετικές εμφανίσεις, ενώ στην τεχνική ηγεσία βρίσκεται ο Σούλης Μαρκόπουλος.
Το 1995 ο Π.Α.Ο.Κ. κατακτά το Κύπελλο Ελλάδας απέναντι στο Πανιώνιο. Το 1996 συμμετέχει στον τελικό του Ευρωπαϊκού Κυπέλλου και ηττάται από την Ταουγκρές με 88-81, ενώ οι 54 πόντοι που σημείωσαν μαζί οι Πρέλεβιτς και Στογιάκοβιτς δεν αποδείχθηκαν αρκετοί. Στο τέλος της χρονιάς ο Μπάνε Πρέλεβιτς αποχωρεί από τον Π.Α.Ο.Κ..
Το 1997 ο Π.Α.Ο.Κ. ξεκινά το πρωτάθλημα έχοντας στη σύνθεσή του το βετεράνο πλέι μέικερ του NBA Σκοτ Σκάιλς, ο οποίος στη διάρκεια της σεζόν παύει να αγωνίζεται σαν παίκτης και αναλαμβάνει προπονητής της ομάδας με ιδιαίτερη επιτυχία. Υπό την καθοδήγησή του και χωρίς τον τραυματία Στογιάκοβιτς, ο Π.Α.Ο.Κ. ανατρέπει όλα τα δεδομένα και, από 6ος στην κανονική περίοδο, κερδίζει στα πλέι–οφ τη συμμετοχή του στην Ευρωλίγκα αποκλείοντας μεταξύ άλλων τον Παναθηναϊκό. Ηταν η απαρχή για τον Σκοτ Σκάιλς μιας πολυετούς προπονητικής καριέρας στο NBA
Το 1998 με πρωταγωνιστή τον Πρέντραγκ Στογιάκοβιτς, αλλά και τους Σάκλεφορντ και Μακρέι, αποκλείει τον Ολυμπιακό μέσα στο ΣΕΦ, σταματώντας την πενταετή κυριαρχία του και αγωνίζεται στους τελικούς του πρωταθλήματος. Ο Κόνραντ Μακρέι έχασε πρόωρα τη ζωή από ανακοπή καρδιάς το 2000.
Το 1999 με κορυφαίους τους Κινγκ, Μπέρι, Μπαλογιάννη κατακτά το Κύπελλο Ελλάδας με αντίπαλο την ΑΕΚ ολοκληρώνοντας την επιτυχημένη περίδο του τμήματος. Το 2000 ο Π.Α.Ο.Κ. αγωνίστηκε στους τελικούς του πρωταθλήματος Ελλάδας αποκλείοντας τον Ολυμπιακό που είχε αναδειχθεί πρώτος στην κανονική περίοδο, δεν κατάφερε όμως να διεκδικήσει τον τίτλο με αξιώσεις. Στην ομάδα αγωνίστηκε ο Μπάνε Πρέλεβιτς που επέστρεψε για την τελευταία χρονιά της καριέρας του και οι Αλεξάντερ και Έντουαρντς.
2001–2010
thumb|200px|[[PAOK Sports Arena]]
Ο Π.Α.Ο.Κ. έπαιξε στην εναρκτήρια νέα Ευρωλίγκα 2000–01, φτάνοντας μέχρι τη Φάση των 16. Ωστόσο, μια σειρά από οικονομικά και διοικητικά προβλήματα δεν επέτρεψαν στον φιναλίστ της προηγούμενης σεζόν Π.Α.Ο.Κ., να παραπαμείνει ανταγωνιστικός στο Ελληνικό πρωτάθλημα της ίδιας περιόδου, καταλήγοντας στην 8η θέση.
Τα επόμενα χρόνια, η ομάδα βελτίωσε την εικόνα της στο Ελληνικό πρωτάθλημα, αλλά δεν μπόρεσε να ξαναγίνει το ίδιο ανταγωνιστική. Την περίοδο 2001–02, τερμάτισε ξανά 8η, ενώ το 2002–03 7η. Ο Μπάνε Πρέλεβιτς ανέλαβε την τεχνική ηγεσίας της ομάδας. Ο Π.Α.Ο.Κ. είχε περιορισμένες επιτυχίες στις ευρωπαϊκές διοργανώσεις, συμμετέχοντας πλεον σε αυτές της FIBA.
Ο Π.Α.Ο.Κ. τερμάτισε στην 6η θέση την σεζόν 2003–04, έχοντας μια ομάδα γεμάτη νεαρούς παίκτες, όπως ο Παναγιώτης Βασιλόπουλος, ο Κώστας Βασιλειάδης και ο Λουκάς Μαυροκεφαλίδης. Κατά τη διάρκεια της σεζόν, ο Π.Α.Ο.Κ. αποχώρησε από τις ευρωπαϊκές διοργανώσεις της FIBA ​​και κατά την περίοδο 2004–05 έκανε το ντεμπούτο του στο Κύπελλο ULEB, φτάνοντας στα προημιτελικά, χάνοντας από την Λιέτουβος Ρίτας. Στο Ελληνικό πρωτάθλημα τερμάτισε στην 6η θέση, ενώ έφτασε μέχρι τα ημιτελικά του Κυπέλλου Ελλάδας.
Την περίοδο 2005–06, ο Π.Α.Ο.Κ. τερμάτισε ξανά 6ος, φτάνοντας για 2η συνεχόμενη χρονιά στα ημιτελικά του Κυπέλλου Ελλάδας.
Ένα μήνα μετά την έναρξη της σεζόν 2006–07, ο Μπάνε Πρέλεβιτς αντικαταστάθηκε από τον Κώστα Πιλαφίδη και στη συνέχεια ανέλαβε τη θέση του Γενικού Διευθυντή της ομάδας. Εκείνη τη σεζόν, Π.Α.Ο.Κ. και Άρης έδωσαν μια θεαματική παράσταση στο Παλατάκι, με τον δικέφαλο να κερδίζει 101–99 μετά από δυο παρατάσεις. Ο Π.Α.Ο.Κ. επέστρεψε στο Κύπελλο ULEB, παίζοντας και πάλι στα πλέι–οφ, ενώ στο Ελληνικό πρωτάθλημα τερμάτισε 6ος.
Η περίοδος 2007–08 ήταν μια από τις χειρότερες στην ιστορία του συλλόγου, με τον Π.Α.Ο.Κ. να καταλήγει στη καταστροφική 12η θέση, αποφεύγοντας τον υποβιβασμό στην Α2, μόλις την τελευταία αγωνιστική. Κάτι ανάλογο είχε συμβεί από την περίοδο 1976–77. Ωστόσο, κατά τη διάρκεια της σεζόν, ο Π.Α.Ο.Κ. πήρε μια μεγάλη νίκη επί του Ολυμπιακού. Οι απογοητευτικές ευρωπαϊκές πορείες οδήγησαν τον Π.Α.Ο.Κ. να κάνει ένα διάλειμμα, εστιάζοντας στο Ελληνικό πρωτάθλημα. Τις επόμενες σεζόν, 2008–09 και 2009–10, ο Π.Α.Ο.Κ. ανέκαμψε, καταλήγοντας στην 7η και 5η θέση αντίστοιχα. Πριν την έναρξη της περιόδου 2009–10, ο Σούλης Μαρκόπουλος έγινε ο νέος προπονητής του συλλόγου.
2011–2020
Το 2012–13, ο Π.Α.Ο.Κ. τερμάτισε στην 5η θέση και επέστρεψε στο EuroCup Basketball. Μέσα στη δεκαετία, έχει συμμετάσχει 5 φορές στις ευρωπαϊκές διοργανώσεις, χωρίς να καταφέρει να προκριθεί στα πλέι-οφ, αν και κέρδισε τη φήμη ως μία από τις πιο δύσκολες ομάδες. Στο ελληνικό πρωτάθλημα, ο Π.Α.Ο.Κ. κέρδισε την 3η θέση τις σεζόν 2013–14 και 2014–15, φτάνοντας μέχρι τα ημιτελικά του Κυπέλλου Ελλάδας 2014–15.
Τη σεζόν 2015–16, ο Π.Α.Ο.Κ. τερμάτισε 5ος, φτάνοντας παράλληλα για άλλη μια χρονιά μέχρι τα ημιτελικά του Κυπέλλου Ελλάδας. Μετά από τη διαμάχη των FIBA και EuroLeague, ο Π.Α.Ο.Κ. επέστρεψε στις διοργανώσεις της FIBA, συμμετέχοντας στο Champions League.
Μετά την 5η θέση της σεζόν 2016–17, ο Σούλης Μαρκόπουλος αντικαταστάθηκε από τον Ηλία Παπαθεοδώρου. Την περίοδο 2017–18, ο Π.Α.Ο.Κ. τερμάτισε στην 3η θέση. Η ομάδα τερμάτισε 5η τη σεζόν 2018–19 και κατάφερε να φτάσει στον τελικό του Κυπέλλου Ελλάδας μετά από 20 χρόνια. Η περίοδος 2019–20 ήταν καταστροφική για τον Π.Α.Ο.Κ. που βρέθηκε στην τελευταία θέση 6 αγωνιστικές πριν τη λήξη του πρωταθλήματος, αλλά λόγω της πανδημίας του κορωνοϊού το πρωτάθλημα διακόπηκε και αποφασίστηκε να μην υποβιβαστεί καμμία ομάδα.
2020–
Ο Π.Α.Ο.Κ. κάνει μια καινούργια αρχή κρατώντας μόνο τον αρχηγό του Βαγγέλη Μαργαρίτη όπου σε αυτή την νέα ελπιδοφόρα αρχή μπαίνουν νέοι παράγοντες για να ενισχύσουν το τμήμα. Τη σεζόν 2020–21 παρά το κακό ξεκίνημα, με τον Άρη Λυκογιάννη στον πάγκο και καλύτερους τους Γκρίφιν και Λοβ, κάνει μια εντυπωσιακή χρονιά, στην οποία τερματίζει πέμπτος και να φτάνει στα ημιτελικά του Κυπέλλου. Στον τελευταίο αγώνα με την Α.Ε.Κ.στο Πρωτάθλημα που έδινε μια θέση στην τετράδα όπου το σκορ ήταν 1–1, ο Π.Α.Ο.Κ. θα μπορούσε να είχε προκριθεί αλλά ένα καλάθι που λανθασμένα δε μέτρησε του στέρησε αυτό το δικαίωμα. Τη σεζόν 2021–22, ο δικέφαλος επιστέφει δριμύτερος με την επιστροφή του στο Champions League και τις βλέψεις του να πάει ψηλότερα στις εγχώριες διοργανώσεις.
Έδρα
Από τα πρώτα χρόνια της ίδρυσης του ο Π.Α.Ο.Κ. αγωνίστηκε σε διάφορα ανοιχτά γήπεδα της Θεσσαλονίκης και κυρίως σε αυτό της ΧΑΝΘ. Το 1960 χρησιμοποίησε σαν έδρα το Γήπεδο της Τούμπας όπου είχε κατασκευαστεί γήπεδο μπάσκετ στο χώρο που βρισκόταν μπροστά από τη Θύρα 4 του γηπέδου, όμως λίγα χρόνια αργότερα μεταφέρθηκε στο Αλεξάνδρειο Μέλαθρο το οποίο κατασκευάστηκε στα μέσα της δεκαετίας του '60. Εκεί έμεινε ως το 2000, όταν και μετακόμισε στη νέα του έδρα, το P.A.O.K. Sports Arena.
Εγχώρια
Μαυροσκούφεια : 2004, 2008 ,2018
Στατιστικά των τίτλων
Πατώντας παρακάτω την επιλογή εμφάνιση, εμφανίζεται η πορεία του ΠΑΟΚ προς την κατάκτηση των επτά τίτλων ξεχωριστά, καθώς και λεπτομέρειες από τον τελικό αγώνα της κάθε διοργάνωσης που οδήγησε στην κατάκτηση του τροπαίου.
Η πορεία στην Α' και Α1 εθνική συνοπτικά
Ο Π.Α.Ο.Κ. μετείχε στα 46 από τα 47 πρωταθλήματα της Α' και Α1 εθνικής κατηγορίας από τη θέσπισή της την περίοδο 1963–64, καθώς απουσίασε από την πρώτη διοργάνωση. Η πορεία του στο πρωτάθλημα από το 1964–65 ως σήμερα είναι η εξής:
Ευρωπαϊκή παρουσία
Ο Π.Α.Ο.Κ. έχει αγωνιστεί σε όλα τα ευρωπαϊκά κύπελλα που έχουν διοργανώσει η FIBA και η ULEB, μάλιστα είχε ένα σερί 27 συνεχόμενων συμμετοχών από την περίοδο 1981–82 μέχρι την περίοδο 2007–08, κάτι που αποτελεί ρεκόρ ανάμεσα στους ελληνικούς συλλόγους. Πέρα από τις δύο κατακτήσεις ευρωπαϊκών τροπαίων που αναφέρονται αναλυτικά παραπάνω, ο Π.Α.Ο.Κ. έχει καταφέρει συνολικά στην Ευρώπη:
Στον πίνακα παρακάτω αναφέρονται συνοπτικά οι συμμετοχές και οι αγώνες του σε κάθε διοργάνωση ξεχωριστά. Είναι αξιοσημείωτο ότι από τις 238 νίκες του, οι δύο είναι χωρίς αγώνα (με αντίπαλο τον Ερυθρό Αστέρα το 1992–93, περίοδο που είχαν υποστεί εμπάργκο όλες οι σερβικές ομάδες), ενώ στον αντίποδα από τις 191 ήττες του, οι 9 ήταν χωρίς αγώνα (μία από τον Ερυθρό Αστέρα το 1988–89 όταν ο αγώνας διακόπηκε σε βάρος του Π.Α.Ο.Κ. στο ξεκίνημα της παράτασης και άλλες 8 στα πλαίσια του FIBA Europe League 2003–04, όταν ο Π.Α.Ο.Κ. αποσύρθηκε στο μέσον της διοργάνωσης).
Επίσης από το σύνολο των 429 ευρωπαϊκών του αγώνων, 10 κρίθηκαν στην παράταση (4 υπέρ του Π.Α.Ο.Κ. και 6 κατά), ενώ υπήρξε και ένας αγώνας που κρίθηκε στη δεύτερη παράταση, για τη φάση ομίλων της Ευρωλίγκα 1992–93, Π.Α.Ο.Κ. - Σκαβολίνι Πέζαρο 69–65 (πρώτη παράταση 57–57, κανονικός αγώνας 52–52).
Μεγαλύτερες νίκες και βαρύτερες ήττες
Η μεγαλύτερη σε έκταση νίκη και αντίστοιχα η βαρύτερη ήττα του Π.Α.Ο.Κ. δεν προέρχονται από το Πρωτάθλημα Ελλάδας, αλλά από το Κύπελλο Ελλάδας και από ευρωπαϊκή διοργάνωση αντίστοιχα. Η μεγαλύτερη σε έκταση νίκη του ήταν με 72 πόντους διαφορά (σκορ 116–44) σε εκτός έδρας αγώνα με αντίπαλο την Γ.Ε. Ηρακλείου για την φάση των «16» της περιόδου 1982–83.
Η βαρύτερη σε έκταση ήττα προήλθε από την εσθονική Κάλεβ Τάλιν στη φάση των ομίλων του FIBA EuroCup 2005–06 και ήταν με 51 πόντους διαφορά (127–76). Επρόκειτο για ένα αδιάφορο βαθμολογικά αγώνα και ο Π.Α.Ο.Κ. ταξίδεψε στο Τάλιν με 7 μόλις παίκτες, τέσσερις εκ των οποίων προερχόταν από την εφηβική ομάδα. Πριν από την έναρξη του αγώνα διαπιστώθηκε ότι οι 2 εξ αυτών δεν είχαν δικαίωμα συμμετοχής κι έτσι σε ολόκληρο τον αγώνα αγωνίστηκαν μόλις 5 νεαροί παίκτες (Βεργίνης, Γούλας, Γεωργίτσης, Βασιλείου, Γιαννόπουλος).
Με αντιπάλους τις κυριότερες ελληνικές ομάδες όπου τα μεγέθη είναι περισσότερο συγκρίσιμα, ο Π.Α.Ο.Κ. έχει σημειώσει τα εξής θετικά και αρνητικά αποτελέσματα:
Σημαντικοί καλαθοσφαιριστές
thumb|right|160px|Ο [[Πρέντραγκ Στογιάκοβιτς είναι από τους σημαντικότερους παίκτες που έχουν αγωνιστεί στον ΠΑΟΚ]] Ορισμένοι από τους πιο σημαντικούς καλαθοσφαιριστές που έχουν φορέσει τη φανέλα του Π.Α.Ο.Κ. αναφέρονται παρακάτω με αλφαβητική σειρά ανά εθνικότητα. Οι πρώτοι ξένοι παίκτες που φόρεσαν τη φανέλα του Π.Α.Ο.Κ. ήταν οι Αμερικανοί Μπιλ Βάρνερ και Ντικ Μάμα (περίοδος 1984–85), αγωνιζόμενοι όμως μόνο σε αγώνες κυπέλλων Ευρώπης.
Οι πρώτοι που αγωνίστηκαν στο ελληνικό πρωτάθλημα (περίοδος 1988–89), καθώς την περίοδο εκείνη επετράπη για πρώτη φορά κάτι τέτοιο, υπήρξαν ο Αμερικανός Μάικ Τζόουνς και ο Σέρβος Μπάνε Πρέλεβιτς, ο τελευταίος όμως έχοντας αποκτήσει την ελληνική υπηκοότητα αγωνίστηκε σαν Έλληνας.